Wallace førte som guvernør en ekspansiv finanspolitikk i New Deal-tradisjonen. Wallace var populist og stilte seg i spissen for sørstatenes segregeringspolitikk og motstand mot 1960-årenes borgerrettsbevegelse. Han viste hvilken slagkraft det lå i å vekke den fremmedgjorte, hvite arbeiderklassens harme. Wallace har blitt kalt «den mest innflytelsesrike taperen» i amerikansk politikk på 1900-tallet.